Hajnel Ôpolski (nar. we 1337 abo 1338, um. pōmiyndzy 1356 a 1365) to bōł princ ôpolski, co reskyrowoł pospōł ze bratami Władysławym i Bolkym. Reskyrowoł ôn jednak ino formalnie (kariera duchowŏ). Biografijŏ. Hajnel bōł trzecim (nojmodszym) synkym ôd princa Ôpola Bolka II. a Elizy Świdnickij. Ô Hajnelu zachowało sie małowiela informacyji. Bydōc nojmodszym ze rodzyństwa ôstoł przeznaczōny do kariery duchowyj i jeszcze za życiŏ fatra bōł klerykym przi tumie we Wrocławiu. We 1356 roku napoczōn starōnki ô stōnowisko kanōnika tuma we Pradze. Niyma akuratnie snamne kej umrził, nale bōło to pōmiyndzy 1356 a 1365 rokym. Niyma tyż znane, kaj je pogrzebany.